ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027489 

ขอให้แก้ไขปัญหากลิ่นเหม็นรบกวนจากคลองระบายน้ำ บริเวณ คลองระบายน้ำ ถนนวิภาวดีรังสิต แขวงลาดยาว เขตจตุจักร กรุงเทพมหานคร ตั้งแต่ซอยวิภาวดีรังสิต 42 ไปจนถึงซอยวิภาวดีรังสิต 54 ซึ่งเป็นคลองระบายน้ำที่เชื่อมกันต่อกัน จุดสังเกตตั้งแต่ โรงพยาบาลวิภาวดี มหาวิทยาลัยเกษตรศาสตร์ หมู่บ้านบุญสูง ไปจนถึงซอยอนุบาลปรางทิพย์ (ตามผู้ร้องแจ้ง) เนื่องจากผู้ร้องแจ้งว่าประสบปัญหาคลองระบายน้ำมีสีดำคล้ำเหมือนคลองแสนแสบ ส่งกลิ่นเหม็นเน่ารบกวน สร้างความเดือดร้อนรำคาญ ให้แก่ผู้ร้องและประชาชนที่พักอาศัยในพื้นที่ดังกล่าวเป็นอย่างมาก ซึ่งผู้ร้องเดินผ่านเส้นทางดังกล่าวเป็นประจำ อีกทั้งบริเวณพื้นที่ใกล้คลองระบายน้ำมีการก่อสร้าง ผู้ร้องพบเห็นว่ามีการเทวัสดุอุปกรณ์สิ่งก่อสร้างทิ้งลงในคลองฯ รวมทั้งมีเศษขยะสะสมเป็นจำนวนมากตลอดสายคลองทุกสาย ซึ่งพื้นที่ดังกล่าวอยู่ในความรับผิดชอบของสำนักงานเขตจตุจักร จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตรวจสอบและเร่งดำเนินแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata